text: টেস্ট ক্রিকেট থেকে টস প্রথা উঠতে চলেছে – BENGALI NEWS – Bangla News with latest updates | Bengali News Portal | 24×7 News Update
  You are here: Home » টেস্ট ক্রিকেট থেকে টস প্রথা উঠতে চলেছে
  টেস্ট ক্রিকেট থেকে টস প্রথা উঠতে চলেছে
  On 17 May, 2018 At 08:47 PM | Categorized As Sport | With 0 Comments
  মুম্বই, ১০ মে (হি.স.) : টেস্ট ক্রিকেটে ঐতিহ্যবাহী প্রথা টস আর হয়ত থাকছে না। এমাসের শেষে অাসন্ন অান্তর্জাতিক ক্রিকেট নিয়ামক সংস্থা আইসিসির মুম্বইয়ের সভায় এই ঐতিহ্যবাহী প্রথাকে নিয়ে অালোচনা হতে পারে বলে সূত্রের খবর। ঘরের মাঠে সফরকারী দেশ সুবিধে পেতেই এমন পথে হাঁটতে চাইছে আইসিসি। টস না করে সফরকারী দেশ নির্ধারণ করবে তারা ফিল্ডিং করবে না ব্যাটিং।
  ১৮৭৭ সালে মেলবোর্নে ইতিহাসের প্রথম টেস্টে মুখোমুখি হয়েছিল অস্ট্রেলিয়া ও ইংল্যান্ড। সেই থেকে এখন পর্যন্ত প্রতি টেস্টেই টস হয়ে এসেছে। তবে আইসিসির বড় একটি প্যানেলই এখন এর বিপক্ষে। আগামী বছর থেকে শুরু হওয়া আইসিসি টেস্ট চ্যাম্পিয়নশিপ থেকে টস পদ্ধতি তুলে দেওয়ার সিদ্ধান্ত কার্যকর করার প্রস্তাব করা হয়েছে। এমনকি আগামী অ্যাশেজেও পদ্ধতিটি প্রয়োগ করার ভাবনাও রয়েছে।
  মুম্বাইতে অনুষ্ঠিত আইসিসির এই কমিটিতে আছেন অনিল কুম্বলে, অ্যান্ড্রু স্ট্রস, মাহেলা জয়াবর্ধনে, রাহুল দ্রাবিড়, টিম মে, নিউজিল্যান্ড ক্রিকেটের প্রধান নির্বাহী ডেভিড হোয়াইট, আম্পায়ার রিচার্ড ক্যাটেলবোরো, আইসিসি ম্যাচ রেফারিদের প্রধান রঞ্জন মাদুগালে, শন পোলক এবং ক্লার কনর।